Oficiālais Vēstnesis L 125 , 28/04/2004 Lpp. 0042 - 0042



Komisijas Direktīva 2004/64/EK (2004. gada 26. aprīlis), ar ko groza Komisijas Direktīvu 2003/84/EK attiecībā uz termiņiem (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], jo īpaši tās 6. panta 1. punktu, tā kā: (1) Komisijas Direktīva 2003/84/EK [2] groza Padomes Direktīvu 91/414/EEK, lai iekļautu tās I pielikumā aktīvās vielas flurtamonu, flufenacetu, jodsulfuronu, dimetēnamīdu-P, pikoksistrobīnu, fostiazātu un siltiofamu. (2) Pēc jaunas aktīvās vielas iekļaušanas dalībvalstīm jāatvēl pietiekams laika posms, kurā īstenot Direktīvas 91/414/EEK noteikumus attiecībā uz augu aizsardzības līdzekļiem, kas satur šo aktīvo vielu, un jo īpaši lai varētu pārskatīt pašreizējās pagaidu atļaujas un vēlākais līdz šā laika posma beigām pārveidot šīs atļaujas par pilnām atļaujām, tās grozīt vai atsaukt saskaņā ar Direktīvas 91/414/EEK noteikumiem. (3) Direktīvā 2003/84/EK norādītie īstenošanas termiņi nav saskaņā ar termiņiem, kas norādīti citām jaunajām aktīvajām vielām. Lai saskaņotu pieeju attiecībā uz visām vielām, kas pašlaik tiek izskatītas, jāizvairās no ievērojamas starpības starp termiņiem, ko piemēro dažādām jaunajām aktīvajām vielām. (4) Tādēļ attiecīgi jāgroza Direktīva 2003/84/EK. (5) Šajā direktīvā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO DIREKTĪVU. 1. pants Direktīvas 2003/84/EK 3. pantu groza šādi: Minētā panta 2. punktu aizstāj ar šādu: "2. Attiecībā uz katru atļauto augu aizsardzības līdzekli, kas satur flurtamonu, flufenacetu, jodsulfuronu, dimetēnamīdu-P, pikoksistrobīnu, fostiazātu un siltiofamu kā vienīgo vai vienu no vairākām aktīvajām vielām, kuras visas iekļautas Direktīvas 91/414/EEK I pielikuma sarakstā, dalībvalstis vēlākais līdz 2003. gada 31. decembrim veic šā līdzekļa pārvērtēšanu saskaņā ar vienotajiem principiem, kas noteikti Direktīvas 91/414/EEK VI pielikumā, pamatojoties uz dokumentāciju, kura atbilst minētās direktīvas III pielikuma prasībām. Pamatojoties uz minēto novērtējumu, dalībvalstis nosaka, vai līdzeklis atbilst Direktīvas 91/414/EEK 4. panta 1. punkta b), c), d) un e) apakšpunkta nosacījumiem. Pēc šīs noteikšanas dalībvalstis rīkojas šādi: a) ja līdzeklis satur flurtamonu, flufenacetu, jodsulfuronu, dimetēnamīdu-P, pikoksistrobīnu, fostiazātu un siltiofamu kā vienīgo aktīvo vielu, ja vajadzīgs, groza vai atceļ atļauju visvēlākais līdz 2005. gada 30. jūnijam; vai b) ja līdzeklis satur flurtamonu, flufenacetu, jodsulfuronu, dimetēnamīdu-P, pikoksistrobīnu, fostiazātu un siltiofamu kā vienu no vairākām aktīvajām vielām, ja vajadzīgs, groza vai atceļ atļauju visvēlākais līdz 2005. gada 30. jūnijam, vai līdz datumam, kurš šai grozīšanai vai atcelšanai noteikts attiecīgajā direktīvā vai direktīvās, ar ko attiecīgā viela vai vielas pievienotas Direktīvas 91/414/EEK I pielikumam, ņemot vērā vēlāko." 2. pants Šī direktīva stājas spēkā divdesmitajā dienā pēc tās publicēšanas. 3. pants Šī direktīva ir adresēta dalībvalstīm. Briselē, 2004. gada 26. aprīlī Komisijas vārdā — Komisijas loceklis David Byrne [1] OV L 230, 19.08.1991., 1. lpp. Direktīvā jaunākie grozījumi izdarīti ar Komisijas Direktīvu 2004/30/EK (OV L 77, 13.3.2004., 50. lpp.). [2] OV L 247, 30.9.2003., 20. lpp. --------------------------------------------------